Se recomandă culcarea bebeluşului din primele zile de viaţă în pătuţul lui şi în camera lui. Pentru un timp, în primele două-trei luni, unul dintre părinţi, pe rând, să doarmă alături de patul celui mic. Recomand acest lucru pentru că acum se formează cele mai importante legături emoţionale şi tatăl trebuie să fie, alături de mamă, unul dintre reperele afective şi de securitate ale copilului. Însă, asta nu înseamnă că, uneori, de exemplu, când este bolnav sau are colici, nu poate dormi alături de părinţi pentru a se simţi în siguranţă.